*****

ΚΑΝΟΝΙΣΜΟΣ (ΕΟΚ) αριθ. 3228/81 ΤΟΥ ΣΥΜΒΟΥΛΙΟΥ

της 9ης Νοεμβρίου 1981

περί ανοίγματος, κατανομής και τρόπου διαχειρίσεως της κοινοτικής δασμολογικής ποσοστώσεως κολοφωνίων (συμπεριλαμβανομένων και των προϊόντων των λεγομένων « ρητινώδεις πίσσαι») της διακρίσεως 38.08 Α του Κοινού Δασμολογίου (1982)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 28,

το σχέδιο κανονισμού που υπέβαλε η Επιτροπή,

Εκτιμώντας:

ότι η παραγωγή στην Κοινότητα κολοφωνίων της διακρίσεως 38.08 Α του Κοινού Δασμολογίου είναι σήμερα ανεπαρκής για την ικανοποίηση των αναγκών των μεταποιητικών βιομηχανιών της Κοινότητος· ότι, συνεπώς, η προμήθεια της Κοινότητος με προϊόντα αυτού του είδους εξαρτάται σήμερα, για ένα μη αμελητέο ποσοστό, από εισαγωγές προελεύσεως τρίτων χωρών· ότι επιβάλλεται η Κοινότης να προβεί, χωρίς καθυστέρηση, στην προμήθεια των πλέον επειγουσών αναγκών της για τα εν λόγω προϊόντα, κι' αυτό με τους ευνοϊκότερους όρους· ότι, προς το σκοπό αυτόν, πρέπει να ανοιχθεί κοινοτική δασμολογική ποσόστωση με δασμό μηδέν, εντός των ορίων μιας κατάλληλης ποσότητος, των εισαγωγών της Κοινότητος προελεύσεως τρίτων χωρών μη συνδεδεμένων και χωρίς προτιμησιακή συμφωνία, κατά τη διάρκεια του τελευταίου έτους για το οποίο υπάρχουν στατιστικά στοιχεία·

ότι, για να μη διακυβευθεί η ισορροπία της αγοράς αυτού του προϊόντος και για να εξασφαλισθεί μια παράλληλη εξέλιξη της διαθέσεως της κοινοτικής παραγωγής και μια ικανοποιητική βεβαιότητα εφοδιασμού των μεταποιητικών βιομηχανιών, πρέπει να ορισθεί η ποσότητα της κοινοτικής δασμολογικής ποσοστώσεως σε επίπεδο 16 000 τόνων·

ότι, δεδομένης της αμελητέας ποσότητος μιας τέτοιας ποσοστώσεως σε σχέση με τις ίδιες τις ανάγκες της Κοινότητος, πρέπει, χωρίς παρέκκλιση από τον κοινοτικό χαρακτήρα της δασμολογικής ποσοστώσεως, να προβλεφθεί ένα σύστημα χρησιμοποιήσεως που να βασίζεται σε μία και μόνη κατανομή μεταξύ των Κρατών μελών· ότι η κατανομή αυτή δύναται να πραγματοποιηθεί κατ' αναλογία των αναγκών εισαγωγών κάθε Κράτους μέλους, προελεύσεως τρίτων χωρών μη συνδεδεμένων με την Κοινότητα ούτε συνδεομένων με αυτή με προτιμησιακή σύμβαση· ότι, για να διαφυλαχθεί ο κοινοτικός χαρακτηρας της ποσοστώσεως, πρέπει να χορηγηθεί ένα μερίδιο στην Ιρλανδία με εισφορά μιας ίδιας ποσότητος από την ποσότητα ποσοστώσεως· ότι, με αυτόν τον υπολογισμό, η κατανομή αυτή καταλήγει στους αριθμούς που αναφέρονται στο άρθρο 2·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου είναι ενωμένα και αντιπροσωπεύονται από την οικονομική ένωση της Μπενελούξ, κάθε ενέργεια σχετική με τη διαχείριση των μεριδίων που αναλογούν στην οικονομική αυτή ένωση είναι δυνατόν να πραγματοποιηθεί από ένα των μελών της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από την 1η Ιανουαρίου μέχρι τις 31 Δεκεμβρίου 1982, ο δασμός του Κοινού Δασμολογίου για κολοφώνια (συμπεριλαμβανομένων των προϊόντων των αποκαλουμένων « ρητινώδεις πίσσαι») της διακρίσεως 38.08 Α αναστέλλεται πλήρως για μια κοινοτική δασμολογική ποσόστωση 16 000 τόνων.

2. Στο πλαίσιο αυτής της δασμολογικής ποσοστώσεως, η Ελλάς εφαρμόζει δασμούς που υπολογίζονται σύμφωνα με τις διατάξεις που αναφέρονται για το θέμα αυτό στην πράξη προσχωρήσεως του 1979.

Άρθρο 2

Η κοινοτική δασμολογική ποσόστωση που αναφέρεται στο άρθρο 1 κατανέμεται μεταξύ των Κρατών μελών ως ακολούθως:

1.2 // // (σε τόνους) // Μπενελούξ // 3 167 // Δανία // 27 // Γερμανία // 5 845 // Ελλάς // 1 // Γαλλία // 2 535 // Ιρλανδία // 5 // Ιταλία // 1 334 // Ηνωμένο Βασίλειο // 3 086

Άρθρο 3

1. Τα Κράτη μέλη λαμβάνουν όλα τα αναγκαία μέτρα για να εγγυηθούν στους εισαγωγείς του εν λόγω προϊόντος, που είναι εγκατεστημένοι στο έδαφός τους, την ελεύθερη ανάληψη από τα μερίδια που έχουν κατανεμηθεί σ' αυτά. 2. Η κατάσταση εξαντλήσεως του μεριδίου των Κρατών μελών διαπιστώνεται βάσει των εισαγωγών του εν λόγω προϊόντος, που προσκομίζεται στο τελωνείο με την κάλυψη διασαφήσεων περί θέσεως σε ελεύθερη κυκλοφορία.

Άρθρο 4

Κατόπιν αιτήσεως της Επιτροπής, τα Κράτη μέλη την πληροφορούν για τις εισαγωγές τις πράγματι υπολογισμένες στο μερίδιό τους.

Άρθρο 5

Τα Κράτη μέλη και η Επιτροπή συνεργάζονται στενά προκειμένου να εξασφαλισθεί η τήρηση του παρόντος κανονισμού,

Άρθρο 6

Ο παρών κανονισμός αρχίζει να ισχύει την 1η Ιανουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 9 Νοεμβρίου 1981.

Για το Συμβούλιο

Ο Πρόεδρος

K. BAKER